section_heading: Nakon 2. svjetskog rata
paragraph_text: Nakon raspada Jugoslavije, 1991. g., pošto su Hrvatska i Slovenija 1992. međunarodno priznate kao samostalne i nezavisne države, njihove republičke granice postale su državnim granicama. Hrvatski dio Istre obuhvaćen je dvjema županijama. Istarska županija obuhvaća veći, zapadni dio poluotoka dok manji, istočni dio Istre oko Opatije i Kastva obuhvaća Primorsko-goranska županija.